CELEX: 32011D0740
Language: da
Date: 2011-11-14 00:00:00
Title: 2011/740/: Kommissionens afgørelse af 14. november 2011 om ændring af beslutning 2006/799/EF, 2007/64/EF, 2007/506/EF, 2007/742/EF, 2009/543/EF og 2009/544/EF for at forlænge gyldigheden af miljøkriterierne for tildeling af EU-miljømærket til bestemte produkter (meddelt under nummer K(2011) 8041) EØS-relevant tekst

16.11.2011   
            
            
               DA
            
            
               Den Europæiske Unions Tidende
            
            
               L 297/64
            
         KOMMISSIONENS AFGØRELSE
   af 14. november 2011
   om ændring af beslutning 2006/799/EF, 2007/64/EF, 2007/506/EF, 2007/742/EF, 2009/543/EF og 2009/544/EF for at forlænge gyldigheden af miljøkriterierne for tildeling af EU-miljømærket til bestemte produkter
   (meddelt under nummer K(2011) 8041)
   (EØS-relevant tekst)
   (2011/740/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 3, stk. 8, litra c),
   efter høring af Den Europæiske Unions Miljømærkenævn og
   ud fra følgende betragtninger:
   
               (1)
            
            
               Kommissionens beslutning 2006/799/EF af 3. november 2006 om opstilling af reviderede miljøkriterier og tilhørende krav til vurdering og verifikation for tildeling af EF-miljømærket til jordforbedringsmidler (2) gælder indtil den 31. december 2011.
            
         
               (2)
            
            
               Kommissionens beslutning 2007/64/EF af 15. december 2006 om opstilling af reviderede miljøkriterier og tilhørende krav til vurdering og verifikation for tildeling af EF-miljømærket til vækstmedier (3) gælder indtil den 31. december 2011.
            
         
               (3)
            
            
               Kommissionens beslutning 2007/506/EF af 21. juni 2007 om opstilling af miljøkriterier for tildeling af Fællesskabets miljømærke til sæbe, shampoo og hårbalsam (4) gælder indtil den 31. december 2011.
            
         
               (4)
            
            
               Kommissionens beslutning 2007/742/EF af 9. november 2007 om opstilling af miljøkriterier for tildeling af Fællesskabets miljømærke til varmepumper, der er drevet ved el, gas eller gasabsorption (5), gælder indtil den 31. december 2011.
            
         
               (5)
            
            
               Kommissionens beslutning 2009/543/EF af 13. august 2008 om opstilling af miljøkriterier for tildeling af Fællesskabets miljømærke til udendørs malinger og lakker (6) gælder indtil den 18. august 2012.
            
         
               (6)
            
            
               Kommissionens beslutning 2009/544/EF af 13. august 2008 om opstilling af miljøkriterier for tildeling af Fællesskabets miljømærke til indendørs malinger og lakker (7) gælder indtil den 18. august 2012.
            
         
               (7)
            
            
               Der er i henhold til forordning (EF) nr. 66/2010 i god tid blevet foretaget en gennemgang af miljømærkekriterierne og de krav til vurdering og verifikation, der er fastsat i de pågældende beslutninger.
            
         
               (8)
            
            
               Da disse beslutninger befinder sig i forskellige revisionsfaser, bør gyldighedsperioderne forlænges for miljøkriterierne og de tilhørende krav til vurdering og verifikation, som opstilles deri. Gyldighedsperioden for miljøkriterierne og de tilhørende krav til vurdering og verifikation, som er anført i beslutning 2006/799/EF og 2007/64/EF, bør forlænges til den 31. december 2013. Gyldighedsperioden for miljøkriterierne og de tilhørende krav til vurdering og verifikation, som er anført i beslutning 2007/506/EF, bør forlænges til den 31. marts 2013. Gyldighedsperioden for miljøkriterierne og de tilhørende krav til vurdering og verifikation, som er anført i beslutning 2007/742/EF, bør forlænges til den 31. marts 2013, og gyldighedsperioden for miljøkriterierne og de tilhørende krav til vurdering og verifikation, som er anført i beslutning 2009/543/EF og 2009/544/EF bør forlænges til den 30. juni 2013.
            
         
               (9)
            
            
               Beslutning 2006/799/EF, 2007/64/EF, 2007/506/EF, 2007/742/EF, 2009/543/EF og 2009/544/EF bør derfor ændres i overensstemmelse hermed.
            
         
               (10)
            
            
               Foranstaltningerne i denne beslutning er i overensstemmelse med udtalelsen fra det udvalg, der er nedsat ved artikel 16 i forordning (EF) nr. 66/2010 —
            
         VEDTAGET DENNE AFGØRELSE:
   Artikel 1
   Artikel 6 i beslutning 2006/799/EF affattes således:
   
      »Artikel 6
      Miljøkriterierne for produktgruppen »jordforbedringsmidler« og de tilhørende krav til vurdering og verifikation gælder indtil den 31. december 2013.«
   
   Artikel 2
   Artikel 5 i beslutning 2007/64/EF affattes således:
   
      »Artikel 5
      Miljøkriterierne for produktgruppen »vækstmedier« og de tilhørende krav til vurdering og verifikation gælder indtil den 31. december 2013.«
   
   Artikel 3
   Artikel 4 i beslutning 2007/506/EF affattes således:
   
      »Artikel 4
      Miljøkriterierne for produktgruppen »sæbe, shampoo og hårbalsam« og de tilhørende krav til vurdering og verifikation gælder indtil den 31. marts 2013.«
   
   Artikel 4
   Artikel 4 i beslutning 2007/742/EF affattes således:
   
      »Artikel 4
      Miljøkriterierne for produktgruppen »varmepumper, der er drevet ved el, gas eller gasabsorption« og de tilhørende krav til vurdering og verifikation gælder indtil den 31. marts 2013.«
   
   Artikel 5
   Artikel 3 i beslutning 2009/543/EF affattes således:
   
      »Artikel 3
      Miljøkriterierne for produktgruppen »udendørs malinger og lakker« og de tilhørende krav til vurdering og verifikation gælder indtil den 30. juni 2013.«
   
   Artikel 6
   Artikel 3 i beslutning 2009/544/EF affattes således:
   
      »Artikel 3
      Miljøkriterierne for produktgruppen »indendørs malinger og lakker« og de tilhørende krav til vurdering og verifikation gælder indtil den 30. juni 2013.«
   
   Artikel 7
   Denne afgørelse er rettet til medlemsstaterne.
   
      Udfærdiget i Bruxelles, den 14. november 2011.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EUT L 27 af 30.1.2010, s. 1.
   
      (2)  EUT L 325 af 24.11.2006, s. 28.
   
      (3)  EUT L 32 af 6.2.2007, s. 137.
   
      (4)  EUT L 186 af 18.7.2007, s. 36.
   
      (5)  EUT L 301 af 20.11.2007, s. 14.
   
      (6)  EUT L 181 af 14.7.2009, s. 27.
   
      (7)  EUT L 181 af 14.7.2009, s. 39.